ເກົາຫລີໃຕ້ ທົບທວນຄືນເບິ່ງ ກົດໝາຍຄວາມປອດໄພ ທີ່ມີການຂັດແຍ້ງກັນ
ເກົາຫລີໃຕ້ ທົບທວນຄືນເບິ່ງ ກົດໝາຍຄວາມປອດໄພ ຫລັງຈາກທີ່ເອກອັກຄະລັກຖະທູດ ສຫລ ຖືກໂຈມຕີ.
ເອກອັກຄະລັດຖະທູດສະຫະລັດປະຈຳເກົາຫລີໃຕ້ ທ່ານ Mark Lippert ໄດ້ອອກຈາກໂຮງໝໍແລ້ວ ແລະພວມພັກຟື້ນ ຫລັງຈາກ ທ່ານໄດ້ຖືກປາດດ້ວຍມີດແຖຢູ່ທີ່ໜ້າແລະຂໍ້ແຂນໂດຍຜູ້ໂຈມຕີ ຄົນນຶ່ງ ບັດນີ້ ບັນດາເຈົ້າໜ້າທີ່ກ່າວວ່າ ຜູ້ໂຈມຕີອາດໄດ້ລະເມີດ ກົດໝາຍຕໍ່ຕ້ານຄອມມິວນິສ ທີ່ມີມາເປັນເວລາຫລາຍສິບປີແລ້ວ ນັ້ນ ແຕ່ກຸ່ມປົກປ້ອງສິດທິມະ ນຸດບາງກຸ່ມກ່າວວ່າ ການໂຈມຕີ ສະແດງໃຫ້ເຫັນວ່າ ກົດໝາຍນີ້ຈຳກັດ ສິດເສລີພາບໃນການ ປາກເວົ້າແບບໃດ ໂດຍປາດສະຈາກການປັບປຸງ ຄວາມປອດ ໄພ ໃຫ້ດີຂຶ້ນ ແກ່ສາທາລະນະຊົນ Jason Strother ມີ ລາຍ ງານຈາກນະຄອນໂຊລ ຊຶ່ງ ກິ່ງສະຫວັນຈະນຳເລື້ອງນີ້ມາສະເໜີ ທ່ານ ທ້າວ Kim Ki-jong ໄດ້ຖືກຈັບໃນທັນທີ ຫລັງຈາກໂຈມຕີ ເອກອັກຄະລັດຖະທູດ ສະ ຫະລັດ ຫຼັງຈາກການຄົ້ນບ້ານເຮືອນ ແລະຫ້ອງການຂອງຜູ້ຊາຍອາຍຸ 55 ປີ ຄົນນີ້ແລ້ວ ຕຳຫລວດເກົາຫລີໃຕ້ ກ່າວວ່າ ເຂົາເຈົ້າໄດ້ພົບເຫັນໃບໂຄສະນາຊວນເຊື່ອນິຍົມເກົາຫຼີ ເໜືອ ຊຶ່ງຜິດກົດໝາຍພາຍ ໃຕ້ກົດໝາຍວ່າດ້ວຍຄວາມປອດໄພແຫ່ງຊາດຂອງເກົາຫຼີ ໃຕ້ ກົດໝາຍດັ່ງກ່າວ ແມ່ນໄດ້ສ້າງຄວາມກັງວົນໃຈໃຫ້ແກ່ທ່ານ Park Kun-young ຈາກ ກຸ່ມຈັດຕັ້ງພົນລະເຮືອນ ສາມັກຄີປະຊາຊົນເພື່ອປະຊາທິປະໄຕ ທ່ານ Park Kun-Young ກ່າວວ່າ ກົດໝາຍທີ່ອອກໃນທ້າຍປີ 1940 ດັ່ງກ່າວ ໄດ້ສ້າງຂື້ນມາເພື່ອຢຸດຕິການແຜ່ຂະຫຍາຍ ອິດທິພົນຂອງຄອມມິວນິສເກົາຫລີເໜືອ ຢູ່ໃນເກົາ ຫລີໃຕ້ ປັດຈຸບັນນີ້ ພວກສະໜັບສະໜຸນສິດທິມະນຸດ ກ່າວວ່າ ມັນພຽງແຕ່ຈຳ ກັດສິດເສລີພາບ ໃນການປາກເວົ້າແລະສົ່ງຜູ້ຄົນທີ່ບໍ່ມີຄວາມຜິດໄປເຂົ້າ ຄຸກ ໃນປີ 2012 ທ້າວ Park Jung-geun ໄດ້ຖືກພົບເຫັນວ່າມີຄວາມຜິດຖານລະເມີດກົດ ໝາຍວ່າດ້ວຍຄວາມປອດໄພແຫ່ງຊາດແລະຖືກຝາກໂທດໄວ້ ໃນປີກາຍນີ້ ສານໃນລະດັບທີ່ສູງຂຶ້ນມາແຫ່ງນຶ່ງ ໄດ້ຕ່າວປີ້ນການຕັດ ສິນດັ່ງກ່າວໂດຍ ປະກາດວ່າ ທ້າວ Park ບໍ່ມີຄວາມຜິດ ນັກຖ່າຍຮູບອາຍຸ 26 ປີຄົນນີ້ ກ່າວວ່າ ລາວພຽງແຕ່ພະຍາຍາມຢາກເວົ້າຕະຫລົກກ່ຽວ ກັບເກົາຫລີເໜືອ ຜ່ານທາງ twitter ເທົ່ານັ້ນ ທ້າວ Park ກ່າວວ່າ ທ້າວ Park ກ່າວວ່າ ບັດນີ້ລາວຕ້ອງຄິດຢ່າງຖີ່ຖ້ວນເສຍກ່ອນ ກ່ອນຈະຂຽນຫຍັງລົງໄປ ທາງສື່ສັງຄົມ ແຕ່ວ່າ ຍັງມີຫລາຍຄົນທີ່ພາກັນສະ ໜັບສະໜູນກົດໝາຍນີ້ ໂດຍກ່າວວ່າ ການຕໍ່ສູ້ຕ້ານເກົາຫລີເໜືອຍັງດຳເນີນຢູ່ຕໍ່ໄປ ທ່ານ Suh Jung-kap ກ່າວວ່າ ການໂຈມຕີ ເອກອັກຄະລັດຖະທູດ ສະຫະລັດ ພິສູດໃຫ້ ເຫັນວ່າ ລັດຖະບານຕ້ອງໄດ້ທັບມ້າງປາບປາມພວກສະໜັບສະໜູນເກົາຫລີເໜືອ ຢູ່ທີ່ນີ້ ໃຫ້ໜັກຂຶ້ນກວ່າເກົ່າ ທ່ານ Suh Jung-kap ກ່າວວ່າ ໃນຂະນະທີ່ຜູ້ຕິຕຽນຫລາຍໆຄົນ ບໍ່ໄດ້ໂຕ້ຖຽງວ່າ ເກົາຫລີເໜືອຍັງເປັນອັນຕະລາຍຢູ່ ແຕ່ເຂົາເຈົ້າກໍເວົ້າວ່າ ການໂຈມຕີເອກອັກຄະລັດຖະທູດ ໄດ້ເປີດເຜີຍໃຫ້ເຫັນວ່າ ກົດ ໝາຍນີ້ສາມາດປົກປ້ອງໄດ້ແຕ່ພຽງໜ້ອຍດຽວ ເພື່ອໃຫ້ຜູ້ຄົນມີຄວາມປອດໄພນັ້ນ ນັ້ນແມ່ນເຫດຜົນນຶ່ງທີ່ວ່າ ເປັນຫຍັງນັກເຄຶ່ອນໄຫວ Pak Kun-young ຈຶ່ງກ່າວວ່າ ມັນສົມຄວນທີ່ຈະຖືກລົບລ້າງ ທ່ານ Park Kun-Young ກ່າວວ່າ ໃນຂະນະທີ່ບັນດານັກສືບສວນເກົາຫລີໃຕ້ ຊອກຫາການພົວພັນກັບເກົາຫຼີເໜືອ ທີ່ທຳ ຮ້າຍເອກອັກຄະລັດຖະທູດນັ້ໜ ພຽງຢາງໄດ້ຍ້ອງຍໍການໂຈມຕີ ແຕ່ກໍຍັງ ຢືນຢັດວ່າ ຕົນ ບໍ່ມີຫຍັງກ່ຽວຂ້ອງກັບເລື້ອງດັ່ງກ່າວນີ້